CELEX: 32019R0412
Language: hu
Date: 2019-03-14 00:00:00
Title: A Bizottság (EU) 2019/412 rendelete (2019. március 14.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 12 és az IAS 23 nemzetközi számviteli standard, továbbá az IFRS 3 és az IFRS 11 nemzetközi pénzügyi beszámolási standard tekintetében történő módosításáról (EGT-vonatkozású szöveg.)

15.3.2019   
               
               
                  HU
               
               
                  Az Európai Unió Hivatalos Lapja
               
               
                  L 73/93
               
            
         A BIZOTTSÁG (EU) 2019/412 RENDELETE
         (2019. március 14.)
         az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 12 és az IAS 23 nemzetközi számviteli standard, továbbá az IFRS 3 és az IFRS 11 nemzetközi pénzügyi beszámolási standard tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
         mivel:
         
                     (1)
                  
                  
                     Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
                  
               
                     (2)
                  
                  
                     2017. december 12-én a Nemzetközi Számviteli Standard Testület (IASB) a standardok karcsúsítását és pontosítását célzó rendszeres felülvizsgálat keretében közzétette a nemzetközi pénzügyi beszámolási standardokra vonatkozó, 2015-2017. évi ciklus keretében tett éves javításokat (a továbbiakban: „éves javítások”). Az éves javítások célja, hogy bevezesse azokat a nem sürgős, de szükséges módosításokat, amelyeket az IASB a nemzetközi pénzügyi beszámolási standardok (az IFRS-ek) következetlenségeivel, illetve a pontosítást igénylő megfogalmazásokkal kapcsolatban vetett fel a projektciklus során.
                  
               
                     (3)
                  
                  
                     Az Európai Pénzügyi Beszámolási Tanácsadó Csoporttal (EFRAG) folytatott konzultációt követően a Bizottság megállapította, hogy az IAS 12 Nyereségadók, az IAS 23 Hitelfelvételi költségek, az IRFS 3 Üzleti kombinációk és az IFRS 11 Közös megállapodások standard módosításai megfelelnek az 1606/2002/EK rendelet 3. cikkének (2) bekezdésében megállapított elfogadási kritériumoknak.
                  
               
                     (4)
                  
                  
                     Az 1126/2008/EK rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések összhangban vannak a Számviteli Szabályozó Bizottság véleményével,
                  
               ELFOGADTA EZT A RENDELETET:
         
            1. cikk
            
                        a)
                     
                     
                        Az IAS 12 Nyereségadók nemzetközi számviteli standard e rendelet mellékletének megfelelően módosul;
                     
                  
                        b)
                     
                     
                        az IAS 23 Hitelfelvételi költségek nemzetközi számviteli standard e rendelet mellékletének megfelelően módosul;
                     
                  
                        c)
                     
                     
                        az IFRS 3 Üzleti kombinációk nemzetközi pénzügyi beszámolási standard e rendelet mellékletének megfelelően módosul;
                     
                  
                        d)
                     
                     
                        az IFRS 11 Közös megállapodások nemzetközi pénzügyi beszámolási standard e rendelet mellékletének megfelelően módosul.
                     
                  
         
            2. cikk
            Az 1. cikkben említett módosításokat a vállalkozásoknak legkésőbb a 2019. január 1-jén vagy az azt követően kezdődő első pénzügyi évük kezdetétől kell alkalmazniuk.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 14-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 243., 2002.9.11., 1. o.
         
         
            (2)  A Bizottság 1126/2008/EK rendelete (2008. november 3.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról (HL L 320., 2008.11.29., 1. o.).
      
      
         
            MELLÉKLET
            
               Az IFRS® standardok éves javításai 2015–2017. évi ciklus
            
            
               Az IFRS 3 Üzleti kombinációk
               
            
            
               standard módosításai
            
            A standard kiegészül a 42A. és a 64O. bekezdéssel.
            
               Kiegészítő útmutatás az akvizíciós módszer használatához az üzleti kombinációk sajátos típusaira
            
            
               A szakaszokban megvalósuló üzleti kombináció
            
            …
            
                     
                        42A.
                     
                     
                        Ha (az IFRS 11 Közös megállapodások standard szerinti) közös megállapodás egyik fele olyan üzleti tevékenység felett szerez ellenőrzést, amely (az IFRS 11 standard szerinti) közös tevékenység, és a fél közvetlenül az akvizíció időpontja előtt az említett közös tevékenységgel kapcsolatos, eszközökre vonatkozó jogokkal és kötelezettségekre vonatkozó kötelmekkel rendelkezett, akkor az ügylet szakaszokban megvalósuló üzleti kombináció. A felvásárlónak ezért a szakaszokban megvalósuló üzleti kombinációkra vonatkozó követelményeket kell alkalmaznia, ideértve a közös tevékenységben korábban birtokolt érdekeltségének újraértékelését a 42. bekezdésben előírt módon. A felvásárlónak ilyenkor a közös tevékenységben korábban birtokolt teljes érdekeltségét újra kell értékelnie.
                     
                  HATÁLYBALÉPÉS NAPJA ÉS ÁTTÉRÉS
            
               Hatálybalépés napja
            
            …
            
                     
                        64O.
                     
                     
                        A 2017 decemberében közzétett Az IFRS standardok éves javításai: 2015–2017. évi ciklus a standardot kiegészítette a 42A. bekezdéssel. A gazdálkodó egységnek ezeket a módosításokat azokra az üzleti kombinációkra kell alkalmaznia, amelyeknél az akvizíció időpontja a 2019. január 1-jén vagy azt követően kezdődő első éves beszámolási időszak kezdőnapja vagy annál későbbi időpont. A korábbi alkalmazás megengedett. Ha a gazdálkodó egység ezeket a módosításokat korábban alkalmazza, közzé kell tennie ezt a tényt.
                     
                  
               Az IFRS 11 Közös megállapodások
               
            
            
               standard módosításai
            
            A standard kiegészül a B33CA. és a C1AB. bekezdéssel.
            
               Közös tevékenységbeli érdekeltség akvizíciójának elszámolása
            
            …
            
                     
                        B33CA.
                     
                     
                        A közös tevékenységben részt vevő, de afelett közös ellenőrzést nem gyakorló fél közös ellenőrzést szerezhet a közös tevékenységben, ha annak tevékenysége az IFRS 3 standard szerinti üzleti tevékenységnek minősül. Ilyen esetekben nem kell újraértékelni a közös tevékenységben korábban birtokolt érdekeltségeket.
                        …
                     
                  HATÁLYBALÉPÉS NAPJA
            …
            
                     
                        C1AB.
                     
                     
                        A 2017 decemberében közzétett Az IFRS standardok éves javításai: 2015–2017. évi ciklus a standardot kiegészítette a B33CA. bekezdéssel. A gazdálkodó egységnek ezeket a módosításokat azokra az ügyletekre kell alkalmaznia, amelyek esetében a 2019. január 1-jén vagy azt követően kezdődő első éves beszámolási időszak kezdőnapján vagy annál későbbi időpontban szerez közös ellenőrzést. A korábbi alkalmazás megengedett. Ha a gazdálkodó egység ezeket a módosításokat korábban alkalmazza, közzé kell tennie ezt a tényt.
                     
                  
               Az IAS 12 Nyereségadók
               
            
            
               standard módosításai
            
            A standard kiegészül az 57A. és a 98I. bekezdéssel, az 52B. bekezdést követő példa címe módosul, és az 52B. bekezdés törlésre kerül.
            ÉRTÉKELÉS
            …
            
                     
                        52B.
                     
                     
                        [Törölve]
                     
                  
               Az 52A. és az 57A. bekezdést illusztráló példa
            
            …
            …
            A TÉNYLEGES ÉS A HALASZTOTT ADÓ MEGJELENÍTÉSE
            …
            
                     
                        57A.
                     
                     
                        A gazdálkodó egységnek az IFRS 9 standard szerinti osztalékok nyereségadó-következményeit az osztalékfizetési kötelezettség megjelenítésekor kell elszámolnia. Az osztalékok nyereségadó-következményei közvetlenebbül kapcsolódnak a nyereségfelosztást eredményező múltbeli ügyletekhez vagy eseményekhez, mint magához a nyereségfelosztáshoz. A gazdálkodó egységnek ezért az osztalékok nyereségadó-következményeit az eredményben, az egyéb átfogó jövedelemben vagy a saját tőkében kell elszámolnia, attól függően, hogy a gazdálkodó egység eredetileg hol számolta el az érintett múltbeli ügyleteket vagy eseményeket.
                     
                  HATÁLYBALÉPÉS NAPJA
            …
            
                     
                        98I.
                     
                     
                        A 2017 decemberében közzétett Az IFRS standardok éves javításai: 2015–2017. évi ciklus a standardot kiegészítette az 57A. bekezdéssel, és törölte az 52B. bekezdést. A gazdálkodó egységnek ezeket a módosításokat a 2019. január 1-jén vagy azt követően kezdődő éves beszámolási időszakokra kell alkalmaznia. A korábbi alkalmazás megengedett. Ha a gazdálkodó egység ezeket a módosításokat korábban alkalmazza, közzé kell tennie ezt a tényt. A gazdálkodó egységnek e módosítások első alkalmazásakor a módosításokat a legkorábbi összehasonlító időszak kezdetén vagy azt követően elszámolt osztalékok nyereségadó-következményeire kell alkalmaznia.
                     
                  
               Az IAS 23 Hitelfelvételi költségek
               
            
            
               standard módosításai
            
            A 14. bekezdés módosul, és a standard kiegészül a 28A. és a 29D. bekezdéssel.
            MEGJELENÍTÉS
            …
            
               Aktiválásra alkalmas hitelfelvételi költségek
            
            …
            
                     
                        
                           14.
                        
                     
                     
                        
                           Amennyiben egy gazdálkodó egység általános céllal vesz fel hitelt, és azt egy minősített eszköz megszerzésére használja fel, a gazdálkodó egységnek az aktiválható hitelfelvételi költségek összegét az adott eszközzel kapcsolatos kiadásokra alkalmazott aktiválási rátával kell megállapítania. Az aktiválási rátának a gazdálkodó egység azon hiteleihez kapcsolódó hitelfelvételi költségek súlyozott átlagának kell lennie, amelyek az időszakban fennálltak. Ugyanakkor a gazdálkodó egységnek mindaddig ki kell zárnia e számításból azokat a hitelfelvételi költségeket, amelyek kifejezetten egy minősített eszköz megszerzése céljából felvett hitelekhez kapcsolódnak, amíg lényegében az összes olyan tevékenység be nem fejeződik, amely az eszköz szándékolt használatát vagy értékesítését készíti elő. Az időszakban a gazdálkodó egység által aktivált hitelfelvételi költségek összege nem haladhatja meg az adott időszakban a gazdálkodó egységnél felmerült hitelfelvételi költségek összegét.
                        
                     
                  …
            ÁTMENETI RENDELKEZÉSEK
            …
            
                     
                        28A.
                     
                     
                        A 2017 decemberében közzétett Az IFRS standardok éves javításai: 2015–2017. évi ciklus módosította a 14. bekezdést. A gazdálkodó egységnek ezeket a módosításokat az azon éves beszámolási időszak kezdőnapján vagy azt követően felmerült hitelfelvételi költségekre kell alkalmaznia, amelyekben e módosításokat először alkalmazza.
                     
                  HATÁLYBALÉPÉS NAPJA
            …
            
                     
                        29D.
                     
                     
                        A 2017 decemberében közzétett Az IFRS standardok éves javításai: 2015–2017. évi ciklus módosította a 14. bekezdést, és a standardot kiegészítette a 28A. bekezdéssel. A gazdálkodó egységnek ezeket a módosításokat a 2019. január 1-jén vagy azt követően kezdődő éves beszámolási időszakokra kell alkalmaznia. A korábbi alkalmazás megengedett. Ha a gazdálkodó egység ezeket a módosításokat korábban alkalmazza, közzé kell tennie ezt a tényt.